Document ID: 32003R1667

Komisjoni määrus (EÜ) nr 1667/2003,
1. september 2003,
millega rakendatakse nõukogu määrust (EÜ, Euratom) nr 58/97 seoses struktuurilise ettevõtlusstatistika suhtes lubatavate eranditega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 1996. aasta määrust (EÜ, Euratom) nr 58/97 struktuurilise ettevõtlusstatistika kohta, [1] viimati muudetud Euroopa Parlamendi ja nõukogu määrusega (EÜ) nr 2056/2002, [2] eriti selle artikli 12 punkti x,
ning arvestades järgmist:
(1) Määrusega (EÜ, Euratom) nr 58/97 on kehtestatud ühine raamistik krediidiasutuste ja pensionifondide ning keskkonnakaitsekulude struktuuri, tegevust, tulemuslikkust ja konkurentsivõimet käsitleva ühenduse statistika koostamiseks.
(2) Määruse (EÜ, Euratom) nr 58/97 artikkel 11 sätestab, et üleminekuperioodil võib heaks kiita erandeid selle määruse lisade sätetest.
(3) Liikmesriigid on palunud erandeid määruse (EÜ, Euratom) nr 58/97 lisa 2 teatavatest sätetest seoses näitajatega 21 11 0, 21 12 0 ja 21 14 0 ajavahemikuks 2001-2004 eesmärgiga seada sisse vajalikud andmete kogumise süsteemid või kohandada olemasolevaid süsteeme, et määruse lisas 2 sätestatud üleminekuperioodi lõpuks oleksid selle sätted täidetud.
(4) Liikmesriigid on palunud seoses krediidiasutustega erandeid määruse (EÜ, Euratom) nr 58/97 lisa 6 teatavatest sätetest ajavahemikuks 2001-2003 eesmärgiga seada sisse vajalikud andmete kogumise süsteemid või kohandada olemasolevaid süsteeme, et määruse lisas 6 sätestatud üleminekuperioodi lõpuks oleksid selle sätted täidetud.
(5) Liikmesriigid on palunud seoses pensionifondidega erandeid määruse (EÜ, Euratom) nr 58/97 lisa 7 teatavatest sätetest ajavahemikuks 2002-2004 eesmärgiga seada sisse vajalikud andmete kogumise süsteemid või kohandada olemasolevaid süsteeme, et määruse lisas 7 sätestatud üleminekuperioodi lõpuks oleksid selle sätted täidetud.
(6) Nende erandite lubamine on vajalik, sest liikmesriikide andmekogumissüsteemid nõuavad edasisi kohandusi.
(7) Käesolevas määruses sätestatud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandid määruse (EÜ, Euratom) nr 58/97 lisa 2 jaotise 4 näitajatest 21 11 0, 21 12 0 ja 21 14 0 antakse võrdlusaastateks 2001-2004 käesoleva määruse I lisas esitatud viisil.
Artikkel 2
Erandid määruse (EÜ, Euratom) nr 58/97 lisa 6 jaotises 4 esitatud nimekirjas sisalduvatest näitajatest antakse võrdlusaastateks 2001-2003 käesoleva määruse II lisas esitatud viisil.
Artikkel 3
Erandid määruse (EÜ, Euratom) nr 58/97 lisa 7 jaotises 4 esitatud nimekirjas sisalduvatest näitajatest antakse võrdlusaastateks 2002-2004 käesoleva määruse III lisas esitatud viisil.
Artikkel 4
Käesolev määrus jõustub 20. päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. september 2003

Labels: 4
15
19